**Народно читалище „Светлина – 1924“**

гр. Земен , Област Перник, ул. „Земенски манастир“ №61

e-mail: chitalishte\_svetlina\_1924@mail.bg

**О Т Ч Е Т**

**за дейността на**

**Народно читалище „Светлина-1924” гр.Земен**

**през 2018 г.**

Преди години нашето читалище избра своята специфична мисия, като пазител и разпространител на българската култура, съчетавайки традиционни, утвърдени и популярни дейности.

Ръководейки се от поставените цели – да задоволява потребностите на гражданите като създава, опазва и разпространява духовни ценности, да разкрива условия за общуване, да подпомага запазването на народните традиции и обичаи, то запази и доразви традиционните форми в своята дейност: Библиотечната дейност, Художествената самодейност и Празниците от народния календар.

**Библиотечно информационната дейност** е формата, чрез която читалището реализира задачата си за разширяване и обогатяване на знанията и интереса към наука, изкуство и култура в местното население.

Библиотеката на читалището е регистрирана в Министерството на културата в регистъра на обществените библиотеки.

Днес библиотеката не е само място, откъдето да си вземем книга за четене, но е оборудвана с компютри, предлагащи услуги, различни от тези, с които сме свикнали.

В края на 2018 г. нашата библиотека разполага с 11530 тома литература. Потребителите на библиотеката са 158, от тях до 14 години -37. Заетите библиотечни документи – книги-680 бр. и други 321 бр. Посещения: за дома-480 бр., в читалня-220 бр.

Услугите, които предоставя библиотеката са:

-ползване на библиотечни колекции в библиотеката и извън нея;

-предоставяне на вербална библиографска и фактографска

информация;

-достъп до собствени традиционни бази данни;

-интернет достъп за образователни, социални и научни цели;

-достъп да външни мрежови ресурси и база данни;

-копиране на библиотечни документи.

Основна наша задача трябва да остане търсенето на подходящи форми за привличането на повече хора в библиотеката и особено деца, на които трябва да създадем интерес към книгата и навици за четене.

За да бъде библиотеката интересно място за посещение е необходимо да бъде освежена.

**Художествената самодейност** обхваща работата на постоянни и временни групи. Това са - сурвакарската група, две вокални групи – женска и детска, клубът за народни танци – жени .

1. **Сурвакарската група** наброява около 60 човека, предимно деца и

младежи. Всяка година от втори януари започва подготовката за празника „Сурова” с изработване на нови ликове за празника, който започва на 13януари и завършва на 14 януари.

През 2018 г. сурвакарската група има следните участия:

* Сурвакарски игри , запалване на ритуален огън пред читалището и

посрещане на сурвакарската група на с.Пещера . Беше заснет и филм.

Посещение по домовете

* Участва в Международния фестивал „Сурва- 2018” в гр. Перник
* Участва в Международен фестивал „Кукерландия-2018” в гр.Ямбол

1. **Вокална група „Земенски полъх”** с ръководител Румен Василев има следните участия в:

* **местни изяви-**
* участие в Празника на самодееца,
* Осми март,
* 24 май- 150 г. просветно дело в Земен
* на „Традиционния събор „Земенски манастир”,
* в Празник на плодородието в гр. Земен и
* в Общоградското колетно тържество,
* Участие във фестивала в гр.Трън
* Участие във фестивала „Еньовден” в кв.Изток – Перник
* Участие в 3-ти Международен фестивал на хорови и певчески групи в гр. Куманово- Македония
* Участие във фестивал в с.Новоселяне на 18.07.2018г.
* Международен фестивал ”Балканска черга” с. Шишковци
* Участие във Фестивал на кестена в с. Коларово, общ.Петрич на 13.10.2018 г.
* Национален фолклорен фестивал на пенсионерските и читалищни състави в гр.София

1. **Вокална група „ Земенчанче”** с ръководител Румен Василев има участия в местните празници.
2. **Клуб за народни танци –** 22 жени **–** нямат участия, но се събират всяка сряда от 18,00 до 19,30 ч. в читалището и играят български народни хора.

Програмата за работата на Народно читалище „Светлина-1924” за 2018г. беше изпълнена успешно, но ще спомена някои мащабни мероприятия.

* **19 май -** традиционния събор „Земенски манастир”, който

се провежда в двора на манастира

* **На 24 май** съвместно с Община Земен и СУ „Св.св.Кирил и

Методии“ в салона на читалището организирахме честване, посветено на 150 години просветно дело в Земен.

* Продължаваме инициативата през летните месеци с деца да

пишем „История на Земен” и „История на читалището”. Успешно събираме информация и материали.

* **От 13 до 15 юли** взехме участие в „Църногорски събор“ в сърцето

на Граово, където участвахме във възстановка на старо българско село.

* **На 11 август** традиционния събор „Пантеле“ всяка година ни

гостуват много хора и за доброто настроение в празничната вечер ни гостува Ансамбъл Българе.

* **На 28 октовмри** за четвърта поредна година организирахме „ Ден

на плодородието” Земен - 2018 , в който взеха участие земеделски производители и фирми от града и читалища от общината. На изложбата бяха подредени общо 18 маси на участници, на които имаше погачи и баници, плодове и зеленчуци, традиционни ястия, мляко и млечни продукти на производители животновъди, а празника завърши с дегустация, музикална програма от читалището и общо веселие.

* **На 17 ноември** чествахме 100 години от рождението на певеца

Павел Сираков. Събрахме материали, с които подготвихме и

открихме документална изложба, а в концертната програма взеха участие много състави, представяйки и песни от репертоара на певеца.

**На 30.11. 2018 г.** в Община Земен приключи проекта „Походът на обичаите.Създаване на заетост, предприемачество и иновативни предприятия чрез въвеждане на иновативни форми на подкрепа, производство, маркетинг и разпространение на местните самобитни културно-фолклорни традиции и обичай и местни продукти, свързани с тях в община Земен” на ОП РЧР 2014-2020 г.

В Работната група по проекта бяха включени по 5 майстори, представители на НЧ „Светлина-1924” гр. Земен и НЧ „Крюгер Николов-1922” с.Пещера, които обучаваха участниците в целевата група.

**Резултатите са:**

Изработени бяха сувенири от дърво, хартия и кратуни, сурвакарски костюми, маски и ликове, плетива на една кука, вълнени терлици, вълнени чорапи, детски елечета и терлици, шапка и шал, картички, картини, изделия изплетени от хартия, мекремета, бродирани картини, мартеници и др. Проведохме две срещи с колеги в община Морес, провинция Сасари, Италия, партньор по проекта.

Целта на проекта бе да популяризира местните културно- самобитни традиции, обичаи и продуктите, свързани с тях.

* **През декември** запалването на светлините на елхата дават старт на Коледните и Новогодишни празници.Традиция стана на тържеството да се раздават подаръци и лакомства на децата, със средства, осигурени от бизнеса, общината и читалището.

Читалищното Настоятелство работи усърдно и отговорно за решаването на текущи задачи, които са стояли на преден план, касаещи художествената самодейност, библиотечната и финансовата дейност на нашето читалище.

Ръководството на читалището поддържа връзка с местната власт, партнира си и с училището, детската градина и клуб на пенсионера, с които провеждаме и съвместни мероприятия.

Започна работа по привеждане в по-добър вид на базата на читалището. За 24 май бе основно ремонтирана сцената в салона и двете съблекални. Освежен бе коридора на първи етаж и канцеларията. За 2019 г. е предвиден ремонт на библиотеката и освежаване на фасадата на читалището.

Надявам се, с подкрепата на всички читалищни членове и самодейци да запазим институция, съхраняваща паметта на времето, подхранваща духа на настоящето и грижеща се за бъдещето на новото поколение.

Благодаря Ви за вниманието.

16.03.2019 г. Председател:

гр.Земен Монка Стойнева

**Народно читалище „Светлина – 1924“**

гр. Земен , Област Перник, ул. „Земенски манастир“ №61

e-mail: chitalishte\_svetlina\_1924@mail.bg

**НАСТОЯТЕЛСТВО**

Председател: Монка Иванова Стойнева

Секретар: Райна Методиева Хаджиева

Членове: Людмила Георгиева Бакалова

Камелия Петрова Стоянчева

Румен Петров Василев

**ПРОВЕРИТЕЛНА КОМИСИЯ**

Председател: Тинка Първанова Милева

Членове: Веселка Стоянова Иванова

Димитрина Василева Методиева